

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKI NAČELNIK**

KLASA: 024-04/25-02/44

URBROJ: 2133-11-01/02-25-1

Netretić, 11. kolovoza 2025.

Na temelju članka 26. stavka 3. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22), članka 11. stavka 2. i članka 13. stavak 4. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 37/23) i članka 42. Statuta Općine Netretić („Glasnik Općine Netretić“ broj 03/13, 02/18, 03/18, 02/20, 02/21 i 03/25) Općinski načelnik Općine Netretić dana 11. kolovoza 2025. godine donosi

**O D L U K U**

**o pokretanju postupka izrade Provedbenog programa Općine Netretić**

**za razdoblje od 2025. do 2029. godine**

**I.**

Ovom Odlukom pokreće se postupak izrade Provedbenog programa Općine Netretić za razdoblje od 2025. do 2029. godine (u daljnjem tekstu: Provedbeni program).

**II.**

Provedbeni program jedinice lokalne samouprave je kratkoročni akt strateškog planiranja povezan s višegodišnjim proračunom, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijski viših akata strateškog planiranja od nacionalnog značaja i od značaja za jedinice lokalne i područne (regionalne) samouprave.

**III.**

Provedbeni program bit će usmjeren na definiranje osnovnih polazišta daljnjeg uravnoteženog razvoja Općine Netretić, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja.

**IV.**

Općinski načelnik imenovao je koordinatora koji sudjeluje u cijelom postupku izrade Provedbenog programa, dok se za administrativne poslove zadužuje Jedinstveni upravni odjel Općine Netretić.

**V.**

Ova odluka stupa na snagu danom donošenja, a objavit će se u „Glasniku Općine Netretić“ te na službenoj web stranici Općine i dostupna je javnosti u skladu s odredbama Zakona o sustavu strateškog planiranja.

|  |  |
| --- | --- |
|  | **OPĆINSKI NAČELNIK:**  **Marijan Peretić** |
| DOSTAVITI:   1. Tihana Stepić, ovdje, 2. Dokumentacija, ovdje, 3. Za objavu, ovdje, 4. PISMOHRANA.- |  |